**3. IZVJEŠTAJ O ZADUŽENJU**

Zaduživanje jedinica lokalne i područne (regionalne) samouprave uređuju odredbe članaka 86. do 92. u okviru razdjela VII. Zakona o proračunu („Narodne novine,“ broj 87/08, 136/12), te odredbe članka 11. Odluke o izvršavanju proračuna Općine Posedarje za 2019. godinu („Službeni glasnik Općine Posedarje “, broj 3).

U 2019.g. Općina Posedarje se dugoročno zadužila za Financijski leasing po Ugovoru br. 37586 na iznos od 13.179,25 EUR i za Financijski leasing po Ugovoru br. 37584 na iznos od 36.242,94 EUR. Financijski leasing po oba ugovora sklopljen je na rok otplate od 5 godina . Mjesečna rata po ugovoru br. 37586 iznosi 247,72 EUR a mjesečna rata po ugovoru br. 37584 iznosi 685,08 EUR.

**Pregled plaćanja po kreditu do 31.12.2019.**

|  |  |  |  |  |  |
| --- | --- | --- | --- | --- | --- |
| Broj ugovora o kreditu | Datum sklapanja ugovora | Dospjelo na naplatu glavnica do 31.12.2019. | Dospjelo na naplatu kamata do 31.12.2019. | Plaćeno glavnica do 31.12.2019. | Plaćeno kamata do 31.12.2019. |
| 37586 | 09.07.2019. | 7.128,42 | 2.055,52 | 7.128,42 | 2.055.52 |
| 37584 | 09.07.2019 | 19.746,88 | 5.651,69 | 19.746,88 | 5.651,69 |

**4. IZVJEŠTAJ O IZDANIM I DANIM JAMSTVIMA**

Općina Posedarje nije davala ni primala jamstva.

**5. IZVJEŠTAJ O KORIŠTENJU PRORAČUNSKE ZALIHE**

Sukladno članku 56. Stavku 2. Zakona o proračuni sredstva proračunske zalihe koriste se za nepredviđene namjene za koje u proračunu nisu osigurana sredstva, ili za namjene za koje se tijekom godine pokaže da za njih nisu osigurana dovoljna sredstva jer ih pri planiranju proračuna nije moguće predvidjeti. U izvještajnom razdoblju Općina Posedarje nije imala planiranu ni ostvarenu Proračunsku zalihu.

**6. OBRAZLOŽENJE OSTVARIVANJA PRIHODA I PRIMITAKA, RASHODA I IZDATAKA**

U Proračun Općine Posedarje uključeni su vlastiti i namjenski prihodi i primici proračunskog korisnika Dječjeg vrtića „Cvrčak Posedarje“ koji se uplaćuju na njihov poslovni žiro-račun, te rashodi i izdaci proračunskog korisnika koji se financiraju iz tih prihoda i primitaka. Sukladno Uputama Ministarstva financija za izradu Proračuna jedinica lokalne i područne (regionalne) samouprave za razdoblje od 2016. do 2018. godine obavezno se planiraju navedeni prihodi i rashodi proračunskog korisnika u proračunu Općine Posedarje., te se moraju uključiti u polugodišnje i godišnje izvršenje proračuna.

*Tablica 1. Struktura planiranih i izvršenih prihoda/primitaka Proračuna Općine Posedarje*

 *za 2018. i 2019. godinu – ekonomska klasifikacija*

|  |  |  |  |  |  |  |
| --- | --- | --- | --- | --- | --- | --- |
|   | **Vrsta prihoda** | **Izvršenje 2018.** | **Plan 2019.** | **Izvršenje2019.** | **Indeks**  | **Indeks**  |
| 1 | 2 | 3 | 4 | 5 | 6(5/3)\*100 | 7(5/4)\*100 |
| 61 | Prihodi od poreza | 8.323.791,32 | 9.671.177,00 | 8.857.783,76 | 106,42 | 91,59 |
| 63 | Pomoći iz inoz.i ost.subjek. | 916.290,72 | 433.965,00 | 571.980,84 | 62,42% | 131,80% |
| 64 | Prihodi od imovine | 318.142,49 | 713.903,00 | 641.158,47 | 201,53% | 89,81% |
| 65 | Prihodi od admin.pristojbi | 2.933.510,68 | 3.561.850,00 | 3.063.799,39 | 104,44% | 86,02% |
| 66 | Prihodi od prodaje proizvoda,robe i usluga | 0,00 | 120.000,00 | 70.864,88 | 0,00% | 59,05% |
| 68 | Ostali prihodi | 914.266,38 | 30.000,00 | 29.997,23 | 3,28% | 99,99% |
| 71 | Prihodi od prodaje neproizvedene imovine | 146.018,01 | 749.100,00 | 186.038,50 | 127,41% | 24,83% |
| 72 | Prihodi od prod. nefin.imov. | 0,00 | 207.900,00 | 7.900.00 | 0,00% | 3,80% |
|   | **PRIHODI I PRIMICI** | **13.552.019,60** | **15.487.895,00** | **13.429.523,07** | **99,10%** | **86,71%** |

**5.1. Prihodi i primici**

Ukupni prihodi i primici Proračuna općine Posedarje za razdoblje od 01.siječnja do 31.prosinca 2019.g. ostvareni su u iznosu od 13.429.523,07 kune. Prihodi poslovanja ostvareni su u iznosu od 13.235.584,57 kune a prihodi od prodaje nefinancijske imovine ostvareni su u iznosu od 193.938,50 kuna.

Potrebno je naglasiti kako zbog zakonskih promjena načina iskazivanja, odnosno **obveze uključivanja vlastitih i namjenskih prihoda** proračunskih korisnika iskazani su i prihodi i rashodi korisnika. Od ukupnih ostvarenih prihoda u iznosu od 13.235.584,57 kuna namjenski prihodi Dječjeg vrtića Cvrčak Posedarje iznose 546.785,13 kune.

**5.1.1. Prihodi poslovanja (grupa 61)**

Prihodi poslovanja ostvareni su u iznosu od 13.235.584,57 kune što je 91,09% u odnosu na planirani iznos 2019.g. od 14.530.895,00 kune. Najveći udio u prihodima poslovanja ostvaruju prihodi od poreza koji su ostvareni u iznosu od 8.857.783,76 kuna što je 91,59% u odnosu na planiranih .

**Pomoći iz inozemstva i od subjekata unutar opće države (grupa 63)** ostvarene su u iznosu od 571.980,84 kune od planiranih 433.965,00 kuna što je131,80% od plana. Tekuće pomoći proračunu iz drugih proračuna ostvareni su u iznosu od 11.000,00 kuna . Pomoć je uplaćena od Ministarstva hrvatskih branitelja za sufinanciranje troškova oko prijevoza mještana na obilježavanja obljetnice stradavanja Vukovara. Kapitalne pomoći iz proračuna uplaćene su u iznosu od 409.684,86 kuna a čine ih: 143.965,00 uplaćena od Ministarstva za demografiju, obitelj, mlade i socijalnu politiku za obnovu zgrade dječjeg vrtića, 120.000,00 od Ministarstva graditeljstva za kupnju traktora i malčera, te 125.719,86 kuna od Ministarstva regionalnog razvoja i i fondova Europske unije za gradnju nogostupa.

Tekuće pomoći proračunskim korisnicima iz proračuna koji im nije nadležan odnose se na ostvarenu pomoć u iznosu od 151.295,98 proračunskom korisniku Dječjem vrtiću „Cvrčak Posedarje“ iz proračuna Općine Jasenice za djecu s područja Općine Jasenice koja pohađaju navedeni vrtić.

 **Prihodi od imovine (grupa 64)** ostvareni su u iznosu od 641.158,47 kuna što je 89,81% od planiranih 713.903,00 kune. Te prihode čine prihodi od financijske imovine ostvareni u iznosu od 18.369,25 kuna a odnose se na prihode od depozita po viđenju, te prihode od zateznih kamata ostvarenih u iznosu od 18.364,42 kune. Kako se 2019.g. nastavilo s procesom prisilne naplate potraživanja tako su ostvareni i prihodi od zateznih kamata. Prihodi od nefinancijske imovine ostvareni u iznosu od 622.789,22 kuna što je 89,24% u odnosu na planiranih 697.900,00 kuna. Te prihode čine prihodi od naknada za koncesije ostvareni u iznosu od 250.700,00 kuna, prihodi od zakupa i iznajmljivanja imovine ostvarene u iznosu od 326.784,84 kune, naknada za korištenje nefinancijske imovine u iznosu od 40,34 kune te prihodi od nefinancijske imovine u iznosu od 45.264,04 kune.

**Prihodi od upravnih i administrativnih pristojbi, pristojbi po posebnim propisima i naknada** **(grupa** **65)** ostvareni su u iznosu od 3.063.799,39 kune što je 86,02% od planiranih 3.561.850,00 kuna. Navedene prihode čine upravne i administrativne pristojbe u iznosu od 115.684,70 kuna, prihodi po posebnim propisima u iznosu od 791.497,38 kuna. Te prihode čine prihodi vodnog gospodarstva (vodni doprinos) ostvaren u iznosu od 14.554,90 kune te ostali nespomenuti prihodi koji su ostvareni u iznosu od 776.942,48 kuna a čine ih prihodi od sufinanciranja mještana za potrošak vode na hidrantima u mjestima koji nemaju vodovode priključke u iznosu od 381.456,46 kuna te sufinanciranje roditelja za boravak djece u Dječjem vrtiću „Cvrčak Posedarje“ u iznosu od 395.486,02 kuna. Komunalni doprinos i naknada ostvareni su u iznosu od 2.156.617,31 kune što je 87,46% od planiranih 2.465.750,00Komunalni doprinos ostvaren je u iznosu od 484.192,63 kune a komunalna naknada u iznosu od 1.672.424,68 kuna.

**Kazne, upravne mjere i ostali prihodi (grupa 68)** ostvareni su u iznosu od 23.997,23kuna.

**Proračunski korisnik Dječji vrtić „Cvrčak Posedarje** ostvario je namjenske prihode u iznosu od 546.785,13 kuna. Ti prihodi se odnose na pomoći iz nenadležnog proračuna u iznosu od 151.295,98 kuna, kamate na depozite po viđenju u iznosu od 3,13 kuna te prihodi od sufinanciranja roditelja za boravak djece u vrtiću u iznosu od 395.486,02 kune.

**Prihodi od prodaje nefinancijske imovine (grupa 71**) ostvareni su u iznosu od 186.038,50. Navedeni prihodi odnose se na potraživanje od prodaje poljoprivrednog zemljišta.

**Prihodi od prodaje proizvedene dugotrajne imovine (grupa 72)** ostvareni su u iznosu od 7.900,00 kuna a odnose se na prodaju otpisanog rabljenog prijevoznog sredstva.

**Primici od financijske imovine i zaduživanja** u 2019.godini ostvareni su u iznosu od 364.786,00 kuna odnose se na odobren financijski leasing.

**5.2. Rashodi i izdaci**

Ukupni rashodi i izdaci u razdoblju od 01.siječnja do 31.12.2019.g. iznose 14.694.094,38 kuna i indeks izvršenja u odnosu na planirani proračun 2019. godine u iznosu od 15.470.681,00 kuna je 94,98%. Rashodi poslovanja iznose 11.137.118,65 kune re rashodi za nabavu nefinancijske imovine iznose 3.556.975,73 kuna.

 *Rashodi i izdaci za 2018. i 2019. godinu – ekonomska klasifikacija*

|  |  |  |  |  |  |  |
| --- | --- | --- | --- | --- | --- | --- |
|   | **Vrsta rashoda** | **Izvršenje 2018.** | **Plan 2019.** | **Izvršenje2019.** | **Indeks**  | **Indeks ostvar.** |
| 1 | 2 | 3 | 4 | 5 | 6(5/3)\*100 | 7(5/4)\*100 |
| 31 | Rashodi za zaposlene | 2.756.989,77 | 3.213.400,00 | 3.156.559,18 | 114,49% | 98,23% |
| 32 | Materijalni rashodi | 7.427.421,62 | 6.389.923,00 | 6.444.585,82 | 76,76% | 100,86% |
| 34 | Financijski rashodi | 30.490,81 | 48.730,00 | 34.973,49 | 114,70% | 71,77% |
| 36 | Pomoći dane u inozemstvo i unutar opće |  |  |  |  |  |
|  |  Države | 35.800,00 | 62.670,00 | 52.398,75 |  146,37% | 83,61% |
| 37 | Naknade građanima i kućanstvima  | 667.327,84 | 662.100,00 | 675.726,41 | 101,26% | 102,06% |
| 38 | Ostali rashodi | 831.630,84 | 865.800,00 | 772.875,00 | 92,93% | 89,27% |
| 41 | Rashodi za nabavu neproizvedene dug.imovine | 341.915,00 | 365.850,00 | 355.600,00 | 104,00% | 97,20% |
| 42 | Rashodi za nabavu proizvedene dug.imovine | 709.188,92 | 3.457.208,00 | 2.796.208,00 | 394,39% | 80,90% |
|  | **RASHODI I IZDACI** | **12.800.764,80** | **15.470.681,00** | **14.694.094,38** | **114,79%** | **94,98%** |
|  |  |  |  |  |  |  |

Rashodi i izdaci proračunskog korisnika DV Cvrčak Posedarje ostvareni su u iznosu od 1.770.288,29 kuna i to izdaci koji se financiraju iz proračuna Općine Posedarje u iznosu od 1.225.716,00 kune te rashodi financirani vlastitim sredstvima iz proračuna DV u iznosu od 544.572,29 kune.

**5.2.1. Rashodi poslovanja**

Rashodi poslovanja ostvareni su u iznosu od 11.137.118,65 kunu ili 99,06% od planiranih 11.242.623,00 kuna.

**Rashodi za zaposlene (grupa 31)** ostvareni su u iznosu od 3.156.559,18 kune što je 98,23 od plana. U te rashode uključene su bruto plaće zaposlenih djelatnika u JUO-u i djelatnika zaposlenih u DV Cvrčak Posedarje, ostali rashodi za zaposlene i doprinosi na plaće.

**Materijalni rashodi (grupa 32)** iznose 6.444.585,82 kune a planirani su u iznosu od 6.389.923,00 kuna i čine najznačajniju stavku među rashodima proračuna. Ovi rashodi obuhvaćaju naknade troškova zaposlenima u iznosu od 126.039,72, rashodi za materijal i energiju u iznosu od 1.506.797,86 kunu a odnose se na rashode za uredski materijal, materijal i sirovine, energiju, materijal i dijelovi za tekuće i investicijsko održavanje te sitni inventar i zaštitna radna odjeća.

Rashodi za usluge iznose 3.499.008,99 kune. Navedene rashode čine rashodi za usluge pošte i telefona, usluge tekućeg i investicijskog održavanja, usluge promidžbe i informiranja,komunalne usluge, zakupnina i najamnina,zdravstvene i veterinarske usluge,intelektualne i osobne usluge, računalne usluge i ostale usluge.

Ostali nespomenuti rashodi poslovanja iznose 1.312.739,25 kuna a odnose se na naknade članovima predstavničkih tijela, naknade za rad povjerenstva na lokalnim izborima, premije osiguranja, reprezentacija, troškovi članarina, pristojbe i naknade i ostali nespomenuti rashodi poslovanja.

**Financijski rashodi (grupa 34)** ostvareni su u iznosu od 34.973,49 kuna a čine ih rashodi za bankarske usluge i usluge platnog prometa, zatezne kamate i ostali nespomenuti financijski rashodi.

**Pomoći dane u inozemstvo i unutar općeg proračuna (grupa 36**) iznose52.398,75 kuna a odnose se na pomoć dane proračunskim korisnicima drugih proračuna.

 **Naknade građanima i kućanstvima (grupa 37)** ostvareni su u iznosu od 675.726,41 što je 102,06% u odnosu na planiranih 662.100,00 kuna.

Naknade se odnose na naknade građanima i kućanstvima iz proračuna u novcu i naknade građanima i kućanstvima u naravi.

**Ostali rashodi (grupa 38)** u 2019.g. iznose 772.875,00 kuna i indeks ostvarenja u odnosu na planirani iznos 2019.g. je 89,27%. Ostali rashodi odnose se na pomoći i donacije dane na temelju programa javnih potreba u kulturi, sportu, predškolskom odgoju i školstvu i i socijalnoj skrbi.

**5.2.2. Rashodi za nabavu nefinancijske imovine**

Rashodi za nabavu nefinancijske imovine ostvareni su u iznosu od 3.556.975,73 kuna ili 84,13% od planiranih 4.228.058,00 kuna.

Rashode za nabavu nefinancijske imovine čine rashodi za nabavu nematerijalne imovine u iznosu od 355.600,00 kune. Rashode za nabavu proizvedene dugotrajne imovine u iznosu od 2.796.999,86 kuna čine rashodi za građevinske objekte u iznosu od 2.022.223,63 kuna, rashodi za postrojenja i opremu u iznosu od 238.101,00 kuna ,prijevozna sredstva u iznosu od 484.925,23 kune te nematerijalna proizvedena imovina u iznosu od 51.750,00 kune.

Rashode za dodatna ulaganja na nefinancijskoj imovini iznose 404.375,87 kuna.

**5.2.3 Izdaci za financijsku imovinu i otplate zajmova**

Ovi izdaci odnose se na otplatu glavnice financijskog leasinga u iznosu od 26.875,30 kuna.

**5.3. Rezultat poslovanja**

|  |  |  |  |  |  |
| --- | --- | --- | --- | --- | --- |
| **NAZIV** | **UKUPNI PRIHODI I PRIMICI** | **UKUPNI RASHODI I IZDACI** | **VIŠAK/MANJAK****PRIHODA I PRIMITAKA** | **VIŠAK/MANJAK PRIHODA/PRENESENI** | **VIŠAK/MANJAK****PRIHODA RASPOLOŽIVIH /ZA POKRIĆE** |
| **OPĆINA POSEDARJE** | **13.247.524,06** | **14.176.398,39** | **-928.874,33** | **-1.356.887,30** | **-2.285.761,63** |
| **CVRČAK POSEDARJE** | **546.785,13** | **544.572,29** | **2.212,84** | **7.259,00** | **9.471,84** |
| **UKUPNO:** | **13.794.309,19** | **14.720.970,68** | **-926.661,49** | **-1.349.628,30** | **-2.276.289,79** |

Općina Posedarje je u 2019. godini ostvarila ukupne prihode u iznosu od 13.247.524,06 kuna, ukupni rashodi za 2019. godinu iznosili su 14.176.398,39 kuna . Rezultat poslovanja 2019 godine je ostvareni manjak prihoda poslovanja u iznosu od 928.874,33 kune. Međutim, s obzirom na preneseni manjak iz prethodnih godina koji iznosi 1.356.887,30 kuna u slijedeće razdoblje prenosi se proračunski manjak u iznosu od 2.285.761,63 kune.

Proračunski korisnik Dječji vrtić Cvrčak Posedarje u 2019. godini ostvario je 546.785,13 kuna namjenskih prihoda i primitaka, te 544.572,29 kune rashoda i izdataka financiranih tim istim prihodima. Financijski rezultat Dv Cvrčak Posedarje je ostvareni višak prihoda poslovanja u iznosu od 2.212,84 kuna. S obzirom na preneseni višak iz prethodnih godina rezultat u naredno razdoblje prenosi se višak od 9.471,84 kuna.

**5.4. Potraživanja i obveze**

Sukladno Pravilniku o izmjenama i dopunama Pravilnika o polugodišnjem i godišnjem izvršenju proračuna Obrazloženje ostvarivanja prihoda i primitaka, rashoda i izdataka sadrži i :

-stanje nenaplaćenih potraživanja za prihode jedinica lokalne i područne (regionalne) samouprave i njihovih proračunskih korisnika,

-stanje nepodmirenih dospjelih obveza jedinica lokalne i područne (regionalne) samouprave i njihovih proračunskih korisnika

- stanje potencijalnih obveza po osnovi sudskih sporova jedinica lokalne i područne (regionalne) samouprave i njihovih proračunskih korisnika.

**5.4.1. Stanje nenaplaćenih potraživanja**

Ukupna potraživanja Općine Posedarje na dan 31.12.2019. godine iznose 9.560.983,07 kuna. Stanje nenaplaćenih potraživanja proračunskog korisnika DV Cvrčak Posedarje iznose 66.759,00 kuna.

|  |  |
| --- | --- |
| Potraživanja za porez na kuće za odmor | 922.836,77 |
| Potraživanja za porez na tvrtku | 465.365,45 |
| Potraživanja po osnovi poreza na promet nekretnina | 504.064,95 |
| Potraživanja za porez na potrošnju  | 26.594,82 |
| Potraživanja za zatezne kamate | 42.289,25 |
| Potraživanja za dane koncesije | 15.300,00 |
| Potraživanja od zakupa prostora | 67.035,89 |
| Potraživanja za naknade za korištenje nefinancijske imovine | 230,86 |
| Potraživanja za naknadu za legalizaciju objekata | 162.922,54 |
| Potraživanja za slivnu vodnu naknadu | 700.137,90 |
| Potraživanja po osnovi 6% naknade za razvoj vodoopskrbe | 631.464,84 |
| Potraživanja za ostale nespomenute prihode(odvoz smeća i katastarsku izmjeru) | 2.162.802,90 |
| Potraživanja za komunalni doprinos | 425.456,05 |
| Potraživanja za komunalnu naknadu | 1.612.874,04 |
| Potraživanja za ostale prihode (troškovi sudskih postupaka) | 22.744,71 |
| Potraživanja za prodaju građevinskog zemljišta | 1.798.862,10 |

|  |  |
| --- | --- |
| Potraživanja za Dv Cvrčak Posedarje | 66.759,00 |

**5.4.2.Stanje obveza**

Stanje obveza Općine Posedarje na dan 31.prosinca 2019. godine iznose 2.746.752,51 kuna od

 čega nedospjele obveze iznose 262.529,00 kuna. Stanje obveza DV Cvrčak Posedarje iznose

114.422 kuna koje su nedospjele.

|  |  |
| --- | --- |
| Obveze za zaposlene | 163.369,12 |
| Obveze za materijalne rashode | 1.237.634,51 |
| Obveze za financijske rashode | 3.060,53 |
| Obveze za naknade građanima | 49.237,91 |
| Ostale tekuće obveze | 403.905,74 |
| Obveze za nabavku neproizvedene dugotrajne imovine | 33.648,80 |
| Obveze za nabavu proizvedene dugotrajne imovine | 855.895,90 |

|  |  |
| --- | --- |
| Obveze DV Cvrčak Posedarje | 114.422 |

**5.4.3 Stanje potencijalnih obveza po osnovi sudskih sporova**

Ukupna vrijednost sudskih sporova koji predstavljaju potencijalne obveze za Općinu Posedarje iznose 2.725.388,40 kune i za njih je uspostavljena izvanbilančna evidencija.

|  |  |  |
| --- | --- | --- |
| **TUŽITELJ** | **PREDMET** | **VRIJEDNOST** |
| Telekom izdavaštvo Zagreb | P-121/2015-5 | 9.900,00 |
| Mladen Brala Posedarje | P-2400/2016 | 148.470,00 |
| Aldo Jurčević Zadar | P-276/2015 | 637.351,93 |
| Davor Demo | P-707/2018 | 114.885,75 |
| Colas Varaždin | P-88/2019-30 | 1.795.980,72 |
| Marijan Baričević | P-2669/18 | 9.800,00 |
| Fratres Zagreb | Ovrv/6509/2019 | 9.000,00 |

Proračunski korisnik DV Cvrčak Posedarje nema potencijalnih obveza po osnovi sudskih sporova.

S tužiteljima pod rednim brojem 2 i 5 sklopljen je sporazum o obročnoj otplati tako da je u 2018.g. istima uplaćeno i prebačeno

**5.4.4. Izvršenje po programima iz Posebnog dijela proračuna**

Izvršenje po programima prikazano je u Posebnom dijelu proračuna po programskoj klasifikaciji.

 **Program 1001 Rad općinskog vijeće**  izvršen je u iznosu od 154.572,811 kuna i odnose se na naknade članovima predstavničkog tijela u iznosu od 94.926,81 kunu, redovite godišnje financiranje političkih stranaka u iznosu od 21.075,00 kuna, obilježavanje proslave Dana općine Posedarje u iznosu od 38.571,00 kuna.

**Program 1002 Redovita djelatnost uprave** izvršen je u iznosu od 5.155.436,33 kune. Navedeni program obuhvaća slijedeće aktivnosti i projekte:

Izvršna uprava i administracija u iznosu od 4.147.704,98 kune a obuhvaća rashode za materijal i energiju, rashode za usluge (poštarina, telefon, promidžba i informiranje, komunalne usluge, intelektualne i osobne usluge, računalne usluge, premije osiguranja, reprezentacija i ostale usluge) , financijske rashode (bankarske usluge i usluge platnog prometa, zatezne kamate i ostale financijske rashode,ostale naknade građanima i kućanstvima iz proračuna te kazne, penale i naknade štete od elementarne nepogode), održavanje građevinskih objekata u vlasništvu općine u iznosu od 346.269,87 kuna a obuhvaća troškove energije, usluge tekućeg i investicijskog održavanja i komunalne usluge, djelatnici za održavanje javnih površina čiji troškovi iznose 51.403,00 kune, najam vozila u iznosu od 62.744,24 kuna, troškovi financijskog leasinga u iznosu od 34.582,51 kune,nabava opreme (računalna oprema i uredska oprema) u iznosu od 7.110,00 kune, nabava opreme za komunalnu infrastrukturu u iznosu od 505.621,73 kuna.

**Program 1003 Zaštita od požara i civilna zaštita** izvršen je u iznosu od 172.000,00 kuna a čine ga rashodi za financiranje Dobrovoljnog vatrogasnog društva Posedarje u iznosu od 167.000,00 kune te funkcioniranje civilne zaštite u iznosu od 5.000,00 kuna

**Program 1005 Promicanje turizma** obuhvaća troškove oko organiziranja ljetnih događanja koji su iznosili 401.156,64 kune.

**Program 1006 zaštita okoliša iznosi 402.209,37 kune.** Obuhvaća aktivnost odvoza otpada i deratizaciju u iznosu od 327.209,37 kuna te aktivnost sanacije nelegalnih odlagališta otpada **u iznosu** od 75.000,00 kuna.

**Program 1007 Održavanje komunalne infrastrukture** ostvaren je u iznosu od 2.255.359,56 kune i obuhvaća održavanje javnih površina u iznosu od 388.330,58 kune, održavanje nerazvrstanih cesta (lokalnih putova ) u iznosu od 345.346,73 kune, održavanje javne rasvjete u iznosu od 698.714,64 kuna, opskrba mještana vodom s hidranata u iznosu od 443.875,85 kuna, održavanje plaža u iznosu od 304.960,16 kuna te održavanje groblja u iznosu od39.101,25 kuna,održavanje vodovodne mreže u iznosu od 35.030,35 kuna.

**Program 1008 Izgradnja komunalne infrastrukture** ostvaren je u iznosu od 2.002.360,15 kuna a obuhvaća troškove oko izgradnje dječjih igrališta u iznosu od 59.900,00 kuna, izrada urbanističkih planova i projektne dokumentacije u iznosu od 330.250,00 kuna, izgradnja prometnica u iznosu od 326.480,63 kuna, izgradnja autobusnih stajališta (kućica) u iznosu od 62.625,00 kuna, izgradnja parkinga u iznosu od 259.026,75 kuna, uređenje glavnog parka na Obali Ante Damira Klanca u iznosu od 468.554,27 kuna, izgradnja vanjske rasvjete u iznosu od 495.523,450 kuna.

 **Program 1009 Javne potrebe u kulturi** ostvaren je u iznosu od 97.000,00 kuna a obuhvaća pomoći udrugama i to KUD Sokolovi iz Slivnice u iznosu od 9.500,00 kuna, Udruga Čelinka iz Posedarja u iznosu od 50.000,00 kuna te Udruga Posedarje moje u iznosu od 15.000,00 kuna udruga Vinejrac iz Vinjerca u iznosu od 2.500,00 kuna te sufinanciranje bibliobusa u iznosu od 5.000,00 kuna. Iznos od 15.000,00 kuna dodijeljen je Župnom uredu Vinjerac za obnovu crkve Sveti Ante u Vinjercu.

**Program 1010 javne potrebe u sportu** izvršen je u iznosu od 1.159.737,50 kune a sredstva su dodijeljena sportski udrugama i to: Nogometni klub Hrvatski vitez iz Posedarje u iznosu od 200.000,00 kuna, Nogometni klub Podgradina iz Podgradine u iznosu od 100.000,00 kuna , Odbojkaški klub Posedarje 2.000,00 kuna, Boćarski klub Podgradina iz Podgradine 20.000,00 kuna, Boćarski klub Slivnica iz Slivnice 20.000,00 kuna, Boćarski klub Sveti Nikola iz Islama Latinskog u iznosu od 20.000,00 kuna, Hrvatski atletski klub Sveti Ante iz Poličnika 4.000,00 kuna, Malonogometni klub Slivnica iz Slivnice 8.000,00 kuna, Košarkaški savez zadarske županije 15.000,00 kuna, Kinološka udruga Posedarje 5.000,00 kuna, Biciklistički klub Posedarje 10.000,00 kuna.

Navedeni program obuhvaća i kapitalni projekt Izgradnje sportskih objekata koji se odnosi na gradnju pomoćnog sportskog terena u Posedarju u iznosu od 755.737,50 kuna.

**Program 1011 javne potrebe u školstvu** ostvaren je u iznosu od 2.642.431,12 a obuhvaća aktivnost osnovno, srednjoškolsko i visoko obrazovanje u iznosu od 455.266,96 kuna (stipendije, naknade za subvencioniranje kupnje udžbenika, sufinanciranje cijene prijevoza, kupnja likovnih kutija za učenike osnovne škole), kapitalni projekt Rekonstrukcije zgrade dječjeg vrtića u iznosu od 416.875,87 kuna, financiranje DV Cvrčak Posedarje u iznosu od 1.770.288,29 od čega Općina financira vrtić iz svog proračuna u iznosu od 1.225.716,00 kuna te vlastita sredstva DV Cvrčak Posedarje u iznosu od 544.572,29 kune.

**Program 1012 općinski program socijalne skrbi** ostvaren je u iznosu od 278.706,20 kuna a odnosi se pomoći proračunskim korisnicima drugih proračuna u iznosu od 32.400,00 kuna, naknade za novorođenu djecu u iznosu od 110.000,00 kuna,naknade građanima i kućanstvima u naravi u iznosu od 47.506,20 kune te tekuće donacije u novcu u iznosu od 88.800,00 kuna.